L’estrella de la vida. 6 puntes amb significat

Contingut

Què és l’estrella de la vida?

Simbologia

Què és l’estrella de la vida?

L’estrella de la vida és una estrella de sis puntes de color blau, amb una vora blanca que al seu centre posseeix el bastó d’Esculapi. Fou demanada per l’Administració Nacional de Seguretat a les Autopistes dels Estats Units (NHTSA) i dissenyada pel Dr. Leo Schwartz als anys 70. Hi havia la necessitat de diferenciar el símbol que s’utilitzava, una creu taronja sobre fons blanc que portava controvèrsia amb l’emblema del Comité Internacional de la Creu Roja, que era permesa la seva utilització en conflictes bèl·lics per assegurar labors humanitàries, però no en temps de pau.

Acceptat pels diferents sistemes d’emergències mèdiques d’Estats Units, mica en mica es va anar adoptat a molts sistemes d’emergències extrangers, sent un símbol clarament identificable amb la missió de l’auxili extrahospitalari. A Andorra, no hi ha cap llei que obligui ni prohibeixi a utilitzar aquesta simbologia en els nostres vehicles o uniformes, però és “costum” ja identificar-se amb aquests símbols i és per això que ho pots veure en la nostra imatge de marca.

Simbologia

Com a logotip, l’estrella de la vida actualment és fàcilment distingible i equivalent a la Creu Roja per indicar ajuda sanitària. No sols ho portem les ambulàncies d’empreses o entitats clarament dedicades al transport sanitari, ho podem trobar en ambulàncies de bombers, unitats sanitàries de la policia d’alguns països o amb modificacions de l’estrella formant el logotip propi, com el del SUM d’Andorra.

En la part de simbologia ideada pel Dr. Schwartz tenim que cada una de les puntes, simbolitza la cadena de supervivència per resoldre qualsevol emergència. Cada punta indica una funció que s’ha de fer, en no més de 10 minuts de demora sent el total 60 minuts, també dita l’hora daurada.

Alertar de l’emergència: Si no s’informa als serveis d’emergència rarament podran donar suport assistencial i arribar a l’accidentat. Actualment per Andorra tenim els telèfons d’alerta de Policia 110, Bombers 118, Urgències mèdiques 116 i esperant a implementar definitivament el 112 per a qualsevol incidència com els nostres veïns.

Notificació: Passar l’alerta al personal qualificat pel tipus d’incident per a que es desplaci al lloc dels fets.

Resposta ràpida: Celeritat en arribar al lloc de l’incident

Atenció en l’incident: Donar atenció als accidentats en el propi lloc de l’incident

Atenció en el transports: Seguir donant atenció als accidentats durant el camí al centre sanitari útil

Trasllat a centre útil: Traslladar el pacient al centre útil per a rebre l’atenció definitiva per a la seva recuperació

Actualment aquesta simbologia de l’estrella de la vida podríem dir que està obsoleta en la part del temps, dels 10 minuts per cada punta. L’emergència ha evolucionat i els sistemes mèdics cada cop estan més capacitats per donar una resposta més immediata, més professional i més dedicada.

Per exemple, gairebé tothom portem un telèfon mòbil, amb el que la trucada (1) es pot fer pràcticament al moment en que s’ha produït l’incident. En la majoria de sistemes d’emergències, un màxim de 2 minuts és l’estàndard amb el que l’equip assistencial es posa en marxa (2) un cop rep l’avís des de la central de coordinació. El temps de desplaçament (3) pot variar de molts factors i aquí entrem en una altre àrea d’estudi entre la proporcionalitat/efectivitat vs. els costos, però heu de saber que cada cop son més utilitzats els helicòpters per arribar en la màxima celeritat en els llocs dels incidents. Si per terra es tarda molt, s’utilitza un helicòpter per millorar l’efectivat. En l’atenció a l’incident (4) gràcies també a l’evolució de les emergències, podem estar perfectament 90 minuts per a intentar remuntar una persona en aturada cardíaca…. més dels 60 minuts pensats inicialment per resoldre tot l’incident. L’atenció al transport (5) és potser la part més fidel i el trasllat al centre útil (6), com hem anat dient, ens podem demorar el temps que faci falta, dintre d’uns màxims, per a traslladar al pacient al millor centre útil per la seva patologia. No és estrany traslladar en helicòpter a un pacient a Barcelona, tardant de mitja, uns 40 minuts.

La simbologia del bastó d’Esculapi dins de l’estrella de la vida, és simplement el símbol de la medicina que es porta utilitzant des d’uns 800 anys abans de crist. El podeu trobar per exemple al logo de l’Organització Mundial de la Salut.

Tens ganes d’estudiar el Tècnic en Emergències Sanitàries? T’ho expliquem en aquesta entrada